BASES REGULADORAS DOS CURSOS DE ESPAÑOL PARA PERSOAS INMIGRANTES PARA A PREPARACIÓN DO DELE A2 PARA O ANO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 02/03/2020)

Por Resolución presidencial núm.2020001394, de 11 de febreiro de 2020, aprobáronse as seguintes No artigo 2 da Lei 13/2008, de 3 de decembro, de servizos sociais de Galicia, defínense os servizos sociais como un conxunto coordinado de prestacións, programas e equipamentos destinados a garantir a igualdade de oportunidades no acceso á calidade de vida e á participación social de toda a poboación galega mediante intervencións que permitan o logro dos obxectivos marcados nesta lei. Con ese fin a Deputación de Pontevedra, a través do Servizo de Cohesión Social e Xuventude, pon en marcha distintas accións e programas dirixidos a entidades, asociacións e á cidadanía para garantir os principios establecidos pola lei. Tendo en conta o exposto, convócase a cuarta edición dos Cursos de Español para Persoas Inmigrantes para a Preparación do DELE A2, que se rexerán polas seguintes O obxecto desta convocatoria é poñer en marcha tres (3) edicións, de ata un máximo de 55 prazas (cun máximo de 20 alumnas ou alumnos por aula), de Cursos de Español para Persoas Inmigrantes para a Preparación do DELE (Diploma de Español como Lingua Estranxeira) do nivel A2 do Marco Común Europeo de Referencia para as Linguas (MCER) expedido polo Instituto Cervantes. As persoas destinatarias son persoas inmigrantes en situación administrativa regular, maiores de 16 anos, que necesitan preparar o exame do DELE A2 para a obtención da nacionalidade española. Daráselles prioridade ás que se atopen preparando as probas do exame de certificación de nivel A2 a través dunha entidade de iniciativa social, rexistrada como entidade prestadora de servizos sociais no Rexistro Único de Entidades Prestadoras de Servizos Sociais (RUEPSS) da Xunta de Galicia (Decreto 254/11, de 23 de decembro, publicado no DOG do 20 de xaneiro de 2012). Os requisitos das persoas participantes serán: Os cursos terán lugar nas seguintes localidades e datas: Tras finalizar estas edicións o alumnado dos cursos presentarase ao exame do DELE A2 que levará a cabo o Instituto Cervantes en Vigo, o 11 de setembro para as persoas candidatas da 1.ª e da 2.ª edición e o 14 de novembro para as da 3.ª edición. As persoas candidatas aos cursos terán que ser capaces de comprender frases ou expresións de uso frecuente relacionadas con áreas de experiencia que lles sexan especialmente relevantes (información básica sobre a propia persoa e a súa familia, lugares de interese, ocupacións etc.), para realizar intercambios comunicativos sinxelos e directos sobre aspectos coñecidos ou habituais, para describir en termos simples aspectos do seu pasado e do seu contorno e para satisfacer cuestións relacionadas coas súas necesidades inmediatas. Estes cursos serven para preparar de xeito práctico as probas do exame para a certificación do nivel A2 de español do Instituto Cervantes (DELE A2). Lévanse a cabo mediante prácticas e simulacros de exame e o desenvolvemento de destrezas e estratexias para rendibilizar os coñecementos e o tempo durante a proba. O contido está orientado á familiarización coa estrutura do exame (proba, tarefas, criterios de cualificación etc.) e ao desenvolvemento de estratexias para a súa superación. A docencia suporá un total de 120 horas presenciais e 12 horas de titorías, tamén presenciais, para as tres edicións. As solicitudes presentaranse preferiblemente por vía electrónica a través do formulario normalizado dispoñible na sede electrónica da Deputación de Pontevedra (https://sede.depo. gal). Para a presentación das solicitudes a sede electrónica admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Opcionalmente, poderán presentarse as solicitudes presencialmente en calquera dos lugares e rexistros establecidos na normativa reguladora do procedemento administrativo común, utilizando o formulario normalizado dispoñible en https://sede.depo. gal. O prazo de inscrición será de 15 días hábiles a partir do día seguinte ao da publicación das bases e do extracto da convocatoria no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención destes datos poderáselles solicitar ás persoas interesadas a presentación dos documentos correspondentes. As persoas interesadas deberán achegar coa solicitude a seguinte documentación, segundo corresponda: Todos os trámites administrativos que as persoas interesadas deban realizar durante a tramitación deste procedemento realizaranse preferiblemente por medios electrónicos a través do modelo “instancia xenérica”, dispoñible en https://sede.depo. gal. Opcionalmente tamén poderán tramitarse presencialmente en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da Lei do procedemento administrativo común das administracións públicas (LPACAP) requiriráselle á persoa interesada, de conformidade co establecido no artigo 68 desta, que nun prazo de 10 días hábiles emende as faltas ou presente os documentos preceptivos, indicándolle que, no caso de non o facer, se terá por desistida a súa solicitude, que se arquivará sen máis trámites. A relación de persoas admitidas e excluídas, xunto coas causas da súa exclusión, publicarase no BOPPO, de conformidade co establecido no artigo 45 da LPACAP. Así mesmo, publicarase en www.depo. gal. O número de prazas por curso será de 20 na 1.ª e na 2.ª edición e de 15 na 3.ª (55 en total). Unha vez cuberta a totalidade das prazas establecerase unha lista de agarda en función dos criterios establecidos na base décimo terceira desta convocatoria. Para o comezo dos cursos estes deberán contar, como mínimo, con 6 alumnas ou alumnos por edición. A concesión destas subvencións realizarase polo réxime de concorrencia competitiva. A instrución correspóndelle á xefa do Servizo de Cohesión Social e Xuventude e realizarase nos termos establecidos no artigo 19 da Ordenanza provincial de subvencións da Deputación de Pontevedra e a adxudicación corresponderalle á Presidencia. O procedemento de concesión levarase a cabo na seguinte orde: 1.º Persoas solicitantes ás que non se lles financiase desde este organismo provincial, na edición de 2019, o custo da matrícula do Instituto Cervantes 2.º Solicitantes que acheguen o informe da entidade de iniciativa social definida na base segunda desta convocatoria 3.º Pola data de presentación de solicitudes, segundo o establecido na base sexta desta convocatoria, respectando a orde de inscrición Unha vez aplicados os criterios anteriores, se houbese máis solicitudes que prazas para asignar faríase un sorteo entre as restantes. No suposto de que, tras realizar a proba de nivel, algunha das persoas integrantes dos cursos non tivese o nivel mínimo para realizalos, o Centro de Linguas comunicaríallo á institución provincial nos primeiros días do curso para anular estas prazas e chamaríase ás seguintes persoas da lista de agarda. Os cursos serán integramente subvencionados pola Deputación de Pontevedra, incluído o custo de matrícula do DELE A2, e impartidos por persoal docente do Centro de Linguas da Fundación Universidade de Vigo. Para poder acceder á matriculación gratuíta do DELE A2 as persoas participantes deberán asistir, polo menos, ao 80 % das clases previas á data de finalización do prazo de matrícula para a súa correspondente convocatoria. Non serán subvencionados os gastos de desprazamento desde a residencia ata os lugares onde se desenvolva cada edición. O orzamento para esta actividade ascende a un total de 14.950,00 €, con cargo á aplicación orzamentaria 20/231.2311.227.07. En toda a publicidade que se elabore deberase facer constar a organización e a colaboración da institución provincial mediante a inclusión da súa imaxe institucional, de conformidade co artigo 31 do Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións (LXS). Os datos persoais obtidos nestes procedementos serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa de interese público ou o exercicio de poderes públicos segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal, e o consentimento explícito no caso do procedemento de solicitude das persoas físicas interesadas. Os datos persoais obtidos nestes procedementos serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-dedatos/exercicio-de-dereitos.As bases que regulan este programa terán vixencia ata o 31 de decembro de 2020. Pontevedra, 12 de febreiro de 2020.—A deputada delegada, Olga María García Ballesteros.—O secretario, Carlos Cuadrado Romay.